Protesti za obnovu demokratije u SAD 
Antikapitalistički i antiratni protesti širom SAD nastavili se i danas, a učesnici kažu da primenjuju taktiku arapskog proleća
Iako je planirano da anti-ratni i protesti protiv pohlepe velikih korporacija u američkoj prestonici traju 4 dana, u ponedeljak, petog dana, nije izgledalo kao da se demonstracije nadomak Bele kuće privode kraju. Dozvola za okupljanje na trgu između nekoliko zgrada federalne vlade istekla je u nedelju kasno uveče, ali su pripadnici policije okupljenjima dozvolili da tu ostanu do ponedeljka posle podne. Policija je zatim u ponedeljak tražila da se sastane sa učesnicima demonstracija, ali su njihovi predstavnici odbili da razgovaraju sa policijom iza zatvorenih vrata. Organizatori protesta su jutros izjavili da im je dozvola produžena za četiri meseca, međutim policija kaže da to još nije konačna odluka. Karla Frejdus je napustila svoj dom u Alabami bez novca za povratnu kartu jer, kako kaže, veruje u ovaj pokret. , priča Frejdus. Organizator protesta, Kevin Zis kaže da će se demonstracije nastaviti iako vlasti pokušaju da ih prekinu. , kaže Zis. Na video snimku koji je Zisova grupa postavila na Jutjub vidi se kako demonstranti u subotu pokušavaju da uđu u Muzej vazduhoplovstva i svemirskih istraživanja u Vašingtonu, u znak protesta protiv američke primene bespilotnih letelica u ratnim zonama širom sveta. Tom prilikom je uhapšena jedna osoba, a policija je upotrebila i suzavac u spreju. Policija je prošle noći oko 1:30 ujutru u Bostonu uhapsila preko 100 ljudi, a potom uklonila šatore iz gradskog parka, posle čega su podignute metalne barikade kako bi se sprečila ponovna okupljanja. Protesti se održavaju i u drugim gradovima među kojima su i Njujork, Atlanta, Sejlem i Portland.